/* KOM/2010/0731 galutinis */ KOMISIJOS ATASKAITA EUROPOS PARLAMENTUI, TARYBAI IR EUROPOS EKONOMIKOS IR SOCIALINIŲ REIKALŲ KOMITETUI 2006–2008 m. EURES tinklo veiklos ataskaita, Komisijos pateikta pagal Reglamento (EEB) Nr. 1612/68 19 straipsnio 3 dalį „EURES tinklo indėlis kuriant vieningą Europos darbo rinką“





[pic] | EUROPOS KOMISIJA | Briuselis, 2010.12.13 KOM(2010) 731 galutinis KOMISIJOS ATASKAITA EUROPOS PARLAMENTUI, TARYBAI IR EUROPOS EKONOMIKOS IR SOCIALINIŲ REIKALŲ KOMITETUI 2006–2008 m. EURES tinklo veiklos ataskaita, Komisijos pateikta pagal Reglamento (EEB) Nr. 1612/68 19 straipsnio 3 dalį„EURES tinklo indėlis kuriant vieningą Europos darbo rinką“ KOMISIJOS ATASKAITA EUROPOS PARLAMENTUI, TARYBAI IR EUROPOS EKONOMIKOS IR SOCIALINIŲ REIKALŲ KOMITETUI 2006–2008 m. EURES tinklo veiklos ataskaita, Komisijos pateikta pagal Reglamento (EEB) Nr. 1612/68 19 straipsnio 3 dalį„EURES tinklo indėlis kuriant vieningą Europos darbo rinką“(Tekstas svarbus EEE) TURINYS 1. Įžanga 3 2. EURES strateginiai tikslai 3 2.1. EURES tinklo veiklos rezultatai 3 2.2. EURES tinklo veiklos poveikis 4 3. EURES paslaugų teikimo mechanizmas 5 3.1. EURES remia pagrindinę teisę neturėdamas pakankamai finansinių išteklių 5 3.2. EURES grindžiamas tvirtu žmogiškųjų išteklių tinklu 6 3.3. EURES darbuotojų mokymas būtinas siekiant užtikrinti tinklo profesionalumą 7 3.4. EURES tinklo integravimas į valstybinių įdarbinimo tarnybų veiklą 7 3.5. EURES pasienio regionų partnerystės 7 4. EURES teikiamos paslaugos 8 4.1. EURES – tinkamo darbo paieškos priemonė 8 5. Ateities iššūkiai ir planai 10 1. Įžanga EURES (Europos užimtumo tarnybų tinklas) – tai gerai veikiantis Europos tinklas, kuriuo siekiama skatinti darbuotojų judumą. Jis apima Europos Komisiją ir Europos ekonominės erdvės valstybių narių[1], taip pat ir Šveicarijos valstybines įdarbinimo tarnybas ir jų socialinių partnerių organizacijas. Visi šio tinklo šalių piliečiai jau beveik 15 metų gali naudotis jo paslaugomis. Per tą laiką EURES palengvino geografinį darbuotojų judumą užtikrindamas nuoseklią informaciją apie darbo jėgos pasiūlą, laisvas darbo vietas, darbo ir gyvenimo sąlygas ir švietimo bei mokymosi galimybes. Iš keturių pagrindinių laisvių, ES užtikrinamų nuo 1957 m., judėjimo laisvė dažnai laikoma viena svarbiausių, bet ja pasinaudojama rečiausiai. Ir Lisabonos strategijoje, ir Europos užimtumo strategijoje, kurioje užimtumas pateiktas kaip visiems aktualus klausimas, reikalaujama šalinti judumo kliūtis ir didinti darbo jėgos judumą Europos Sąjungoje. Bendrieji ES darbo rinkos užimtumo ir lankstumo garantijų pusiausvyros principai, kuriais remiantis itin daug dėmesio skiriama darbo keitimo procesui lengvinti, sudaro svarbų dabartinių ir būsimų užimtumo ir judumo strategijų pagrindą. Komunikate „Nauji gebėjimai naujoms darbo vietoms“[2] teigiama, kad būtina skatinti judumą ir siekti geresnės asmenų įgūdžių ir įsidarbinimo galimybių atitikties šalinant laisvo darbuotojų judėjimo kliūtis ES ir pateikiant skaidresnę informaciją apie darbo rinkos tendencijas ir reikiamus įgūdžius. 2011 m. Komisija pateiks komunikatą dėl darbo jėgos ES valstybėse narėse stygiaus problemos sprendimo migracijos priemonėmis, kuriame bus svarstoma, ar ES išorės migracija galėtų iš dalies išspręsti darbo jėgos stygiaus problemą kai kuriuose sektoriuose ir dėl demografinių pokyčių iškilusias darbo rinkos problemas. Šioje ataskaitoje 2006–2008 m. EURES tinklo veikla vertinama remiantis 2009 m. parengtos EURES tinklo išorinio vertinimo ataskaitos rezultatais. Ataskaitą sudaro 4 pagrindiniai skirsniai: 2 skirsnis skirtas EURES tinklo strateginiams tikslams, 3 skirsnis – EURES paslaugų teikimo mechanizmams, 4 skirsnis – tinklo paslaugų teikimui, o 5 skirsnis – ateities iššūkiams. 2. EURES strateginiai tikslai 2006–2008 m. EURES strateginiai tikslai – skatinti darbuotojų judumą ir mažinti judumo kliūtis padedant plėtoti atvirą ir visiems prieinamą Europos darbo rinką, užtikrinant tarpvalstybinių, tarpregioninių ir pasienio regionų darbo pasiūlymų ir darbo paraiškų mainus ir užtikrinant skaidrumą bei informacijos mainus. Kitame skirsnyje nagrinėjami EURES tinklo veiklos rezultatai ir teigiamas EURES poveikis pagalbos gavėjams. 2.1. EURES tinklo veiklos rezultatai EURES padeda plėtoti atvirą ir visiems prieinamą Europos darbo rinką – teikiama informacija apie darbo rinką, darbo ir gyvenimo sąlygas ir tinkamo darbo paieškos paslaugos per EURES konsultantų tinklą ir EURES profesinio judumo portalą. Tinklo teikiamos paslaugos atitinka besikreipiančiųjų poreikius, neatsižvelgiant į tai, ar paslaugos teikiamos tarpininkaujant. Tarpininkaujama per konsultantų tinklą, kuriame teikiama informacija darbdaviams, darbo ieškantiems asmenims, ketinantiems keisti darbą asmenims ir padedama surasti tinkamą darbą. Konsultantų tinklas veikia dviem lygmenimis: kvalifikuoti specialistai teikia informacijos ir įdarbinimo tarpininkų paslaugas visoje Europoje, o EURES asistentai padeda kvalifikuotiems specialistams ir atlieka svarbų vaidmenį teikiant paslaugas. Per EURES portalą teikiamos paslaugos be tarpininkavimo. Besikreipiantieji gauna prieigą prie portalo informacijos ir ja naudojasi priimdami sprendimus. Ieškantys darbo asmenys arba darbą ketinantys keisti asmenys, kurie darbo paieškos metu buvo susisiekę su EURES konsultantu, turėjo daugiau galimybių sulaukti darbo pasiūlymo nei tie asmenys, kurie tik lankydavosi profesinio judumo portale. Todėl EURES konsultantų tinklas padidina portalo teikiamų paslaugų vertingumą. Portalo teikiamos paslaugos ir konsultantų tinklas leidžia lengviau keistis darbo pasiūlymais iš visos Europos. Duomenys rodo, kad per EURES tinklą darbdaviai įdarbina darbuotojus, o asmenys susiranda darbą. Apie 20 % darbo ieškančių asmenų ir darbą ketinančių keisti asmenų surado darbą per EURES tinklą, o beveik pusė iš jų gavo darbą, kuris atitinka jų įgūdžių lygį[3]. Daugelyje šalių EURES prisideda prie valstybinių įdarbinimo tarnybų tikslų padėdamas mažinti nedarbą ir skatindamas darbuotojų judumą. Be to, imtasi veiksmų šiam tinklui į bendrą valstybinių įdarbinimo tarnybų veiklą integruoti. EURES tinklo integravimas į valstybinių įdarbinimo tarnybų veiklą nėra vienkartinė užduotis, jį reikėtų laikyti tęstiniu procesu, kuris galėtų būti vykdomas geriau. Kitame skirsnyje aprašoma, kaip EURES padeda skatinti didesnį darbuotojų judumą. 2.2. EURES tinklo veiklos poveikis EURES skirtas siekti tvaraus ekonomikos augimo ir socialinės sanglaudos tikslų – per šį tinklą darbo ieškantys asmenys ir darbą ketinantys keisti asmenys suvedami su darbdaviais, asmenims teikiama informacija, patarimai, konsultacijos ir tarpininkavimo paslaugos, kad jie galėtų pasinaudoti savo teise laisvai judėti po ES. 2006–2008 m. EURES buvo svarbus siekiant tvaraus ekonomikos augimo ir didesnės socialinės sanglaudos tikslų, nustatytų Europos užimtumo strategijoje ir Lisabonos strategijoje. Tačiau svarbiuose politikos dokumentuose jis pradėtas minėti tik nuo 2007 m. (profesinio judumo veiksmų planas ir komunikatas „Nauji gebėjimai naujoms darbo vietoms“). Be to, EURES tinklo veikla plėtojama ir socio-ekonominėje plotmėje, tokiu būdu šis tinklas susaistomas su Europos užimtumo strategijos 19 gaire kaip priemonė, padedanti ieškoti darbo ir rasti tinkamą darbą, kad lengviau vyktų darbo rinkos integracija[4]. Per EURES tinklą teikiant tarpininkavimo paslaugas ir renkant bei teikiant informaciją apie darbo ir gyvenimo sąlygas, įskaitant socialinės apsaugos, mokesčių ir draudimo aspektus, šis tinklas gali padėti asmenims įveikti faktines ir galimas judumo kliūtis. Remiantis 19 gaire, taip pat sukuriama sąsaja tarp EURES tinklo ir lankstumo ir užimtumo garantijų pusiausvyros darbotvarkės tais atvejais, kai dėl tinklo pagalbos gali sutrumpėti (net ir maksimaliai) darbo keitimo laikotarpis. EURES – tai priemonė, padedanti darbo ieškantiems asmenims. Todėl galima teigti, kad jis padeda kuo labiau sutrumpinti darbo keitimo laikotarpį ir pereinamąjį laikotarpį iki įsidarbinimo. 3. EURES paslaugų teikimo mechanizmas Centrinės, regioninės arba vietos valstybinės įdarbinimo tarnybos užtikrina, kad būtų teikiamos EURES paslaugos. Sudarius EURES pasienio regionų partnerystes šios paslaugos teikiamos bendradarbiaujant su partnerių organizacijomis, kaip antai profsąjungomis, darbdavių organizacijomis, prekybos rūmais ir t. t. Praktikoje EURES tinklo paslaugas teikia EURES konsultantai ir kiti EURES tinklo narių ir susijusių partnerių organizacijų atsakingi darbuotojai. Kitose skirsniuose pateikiama informacija apie žmogiškuosius ir finansinius EURES išteklius, EURES skirtus mokymus ir EURES integravimą į valstybinių įdarbinimo tarnybų veiklą. Atskiras skirsnis skirtas pasienio regionų partnerystėms. 3.1. EURES remia pagrindinę teisę neturėdamas pakankamai finansinių išteklių ES nuolat didino EURES skiriamas lėšas. 2007–2008 m. 21 mln. EUR biudžetas buvo beveik 4 mln. EUR didesnis nei 2005–2006 m. Padidėjimas iš dalies susijęs su tinklo plėtra, kai 2007 m. į ES įstojo Bulgarija ir Rumunija. Beveik trys ketvirtadaliai viso Komisijos teikiamo EURES finansavimo lėšų skirtos nariams, kad būtų įgyvendinti jų veiklos planuose nurodyti veiksmai. Likusi lėšų dalis skirta EURES profesinio judumo portalui, ES lygmens mokymams, EURES pagalbos tarnybai ir kitoms pagalbos paslaugoms, pvz., pagalbinėms komunikacijos paslaugoms, vertimo ir leidybos paslaugoms. Iš esmės EURES finansavimo struktūra yra veiksminga, nors ir turi trūkumų. Panaudojama apie 75 % dotacijų, tai reiškia, kad 2006–2008 m. laikotarpiu kasmet būdavo nepanaudojama vidutiniškai 25 % nariams skirtų lėšų. Mažesnio lėšų panaudojimo veiksniai: veikla, kuri nebuvo remiama, administraciniai išlaidų pagrindimo reikalavimai ir faktinis lėšų gavimo laikas. EURES skiriamas biudžetas yra gana mažas palyginti su bendru užimtumo srities programų finansavimo dydžiu, tiek ES mastu, tiek palyginti su valstybinių įdarbinimo tarnybų finansavimu šalyse narėse. EURES narių skiriamo finansavimo lėšos tris kartus viršija Komisijos teikiamas biudžeto lėšas ir keturis kartus viršija reikalavimus atitinkančias išlaidas. Todėl EURES narių skiriamo finansavimo lėšos yra labai svarbios, kad būtų teikiamos EURES paslaugos. 2006–2008 m. biudžeto įsipareigojimai ir mokėjimai 2006 m. | 2007 m. | 2008 m. | Įsipareigojimai | 16 420 284,55 | 18 370 275,72 | 20 802 275,36 | Mokėjimai | 11 636 119,76 | 14 546 709,36 | 14 738 651,59 | 3.2. EURES grindžiamas tvirtu žmogiškųjų išteklių tinklu Šalyse narėse veikia 851 konsultanto tinklas, per kurį darbo ieškantiems asmenims, ketinantiems keisti darbą asmenims, bedarbiams ir darbdaviams teikiamos EURES paslaugos. Kiekvienoje šalyje konsultantų skaičius skiriasi, daugiau kaip pusė jų dirba 6 šalyse: Belgijoje, Vokietijoje, Ispanijoje, Prancūzijoje, Italijoje ir Švedijoje. EURES konsultantai yra valstybinių įdarbinimo tarnybų darbuotojai, kuriuos vietos, regionų ar nacionaliniu lygiu skiria jų organizacija. Jie vidutiniškai EURES tinklui[5] skiria 75 % savo darbo laiko. 2008 m. jie užregistravo daugiau kaip milijoną darbo ieškančių asmenų, ketinančių keisti darbą asmenų ir darbdavių kreipimosi atvejų (1 093 998), į vieną konsultantą vidutiniškai kreiptasi 1286 kartų. 86 % atvejų kreipėsi darbo ieškantys asmenys ir darbą ketinantys keisti asmenys. Konsultantų ir užregistruotų darbdavių ir darbo ieškančių asmenų santykis yra nevienodas, bet vidutiniškai vienam konsultantui tenka 424 darbo ieškantieji ir 20 darbdavių. Kreipiantis į konsultantus visada dažniausiai kalbama apie darbo paiešką. 2006–2008 m. vidutiniškai 41,2 % atvejų buvo kreiptasi šiuo klausimu. Antra pagal populiarumą tema – EURES tinklo informacija, dėl kurios tuo pačiu laikotarpiu buvo kreiptasi 17,1 % atvejų. Trečia pagal populiarumą tema – įdarbinimas, dėl jos šiuo laikotarpiu buvo kreiptasi 15,1 % atvejų. Tinkle taip pat dirba EURES asistentai, o daugiau kaip pusėje šalių narių irgi dirba asistentai, padedantys konsultantams ir teikiantys EURES paslaugas. Todėl EURES paslaugų teikimo sektoriuje dirbančių asmenų skaičius yra žymiai didesnis palyginti vien tik su konsultantų tinklu. Apskritai žmogiškųjų išteklių panaudojimo lygis EURES paslaugoms teikti laikytinas tinkamu, kad būtų patenkinti darbo ieškančių asmenų, darbą ketinančių keisti asmenų ir darbdavių poreikiai, nors prireiks papildomų išteklių, jeigu EURES pradės teikti naujas paslaugas. 3.3. EURES darbuotojų mokymas būtinas siekiant užtikrinti tinklo profesionalumą EURES mokymas organizuojamas dviem – šalies ir Europos – lygmenimis. Šalies lygmens mokymas apima įvairią veiklą, įskaitant parengiamąjį mokymą, kuris būtinas visiems naujiems konsultantams prieš pradedant lankyti Europos lygmens įvadinį kursą ir dalyvaujant konferencijoje. 2006–2008 m. Europos lygmens mokymą organizavo privatus rangovas – kasmet būdavo surengiama apie 20 atskirų mokymo kursų. Siūlomus mokymus sudarė įvadiniai ir aukštesnio lygio kursai, skirti EURES konsultantams ir jų vadovams. Įvairiems mokymo kursams EURES konsultantai ir vadovai buvo pasamdyti kaip instruktoriai ir jie dirbo rangovo komandoje. Organizuojamas mokymas yra būtinas tinklo profesionalumui ir jo veiklos veiksmingumui užtikrinti. Apskritai Europos ir šalių lygmeniu organizuojami mokymai papildo vienas kitą, pirmasis yra labiau teorinis, o antrasis orientuotas į praktinius klausimus. 3.4. EURES tinklo integravimas į valstybinių įdarbinimo tarnybų veiklą Gairėje dėl EURES aiškiai įvardijamas prioritetinis poreikis geriau integruoti EURES tinklą į valstybinių įdarbinimo tarnybų veiklą[6]. Jau pasiekti rezultatai rodo, kad daugelis narių padarė pažangą. Nariai pradėjo taikyti aiškaus žmogiškųjų išteklių, skirtų EURES tinklui, skyrimo sistemą, laikomasi reikalavimo dėl EURES skiriamo laiko ir jis laikomas svarbiu, o EURES darbuotojams rengiamas vidaus mokymas ir didinamas kitų svarbias pareigas einančių darbuotojų informuotumas. Nuo 75 % iki 100 % svarbiausių konsultantų beveik pusėje šalių narių dalyvavo mokyme apie EURES. Integruojant EURES tinklą į valstybinių įdarbinimo tarnybų veiklą, EURES padeda siekti valstybinių įdarbinimo tarnybų tikslų – mažinti nedarbą ir skatinti judumą. Nepaisant valstybinių įdarbinimo tarnybų pastangų integruoti EURES tinklą, atskirų tarnybų pasiekti rezultatai skiriasi. 3.5. EURES pasienio regionų partnerystės EURES tinklui tenka svarbus vaidmuo pasienio regionuose – juose EURES konsultantai teikia informaciją ir patarimus pasienio darbuotojams ir darbdaviams, pageidaujantiems įdarbinti asmenis iš kitapus sienos. Reguliariai į darbą kitapus sienos vykstantiems darbuotojams reikia informacijos apie draudimą, mokesčius, socialinę sistemą, švietimą, savisamdą ir t. t. Su pasienio regionų konsultantais dažniausiai būdavo aptariamas darbo paieškos klausimas, 2007–2008 m. vidutiniškai 34,6 % atvejų buvo kreiptasi šiuo klausimu. Antra pagal populiarumą tema – socialinė apsauga ir apmokestinimas, dėl kurių tuo pačiu laikotarpiu buvo kreiptasi 24,8 % atvejų. Trečia pagal populiarumą tema – bendra EURES tinklo informacija, dėl kurios tuo pačiu laikotarpiu buvo kreiptasi 12,6 % atvejų. 2006–2008 m. teikiant EURES paslaugas pasinaudota 22 EURES pasienio regionų partnerystėmis, jos buvo labai svarbios EURES veiklos plėtrai. Daugelis EURES pasienio regionų partnerysčių plėtojamos centrinėje ir vakarų Europoje – devynios vykdomos Vokietijoje ir šešios Prancūzijoje[7]. Be veiklos, kuri vykdoma pagal pasienio regionų partnerystes, beveik visi EURES nariai užsiima tam tikra pritaikyta veikla kitapus sienos, kurios neaprėpia esamos partnerystės. EURES pasienio regionų partnerystė iš esmės atitinka reguliaraus vykimo į darbą kitapus sienos pobūdį. Per pastaruosius kelerius metus padidėjo reguliariai į darbą vykstančių asmenų skaičius. Remiantis vienu tyrimu, 2006–2007 m. EEE ir Šveicarijoje reguliariai dirbti kitapus sienos vykdavo apie 780 000 asmenų. ES–15 valstybių narių 1999–2000 m. ir 2006–2007 m. jų skaičius padidėjo 26 %. Daugiausia į darbą kitapus sienos reguliariai vykstama centrinėje ir vakarinėje Europos dalyje. Pagrindinės paskirties šalys – tai Šveicarija, Liuksemburgas, Vokietija, Nyderlandai, Austrija ir Belgija, sulaukiančios apie tris ketvirtadalius šios grupės asmenų. Pagrindinės kilmės šalys – tai Prancūzija, Vokietija ir Belgija, jose gyvena apie 60 % visų ES asmenų, kurie reguliariai vyksta į darbą kitapus sienos. Pradėjus įgyvendinti pasienio regionų partnerystes, EURES tinklas tapo labiau matomas ir pradėta vykdyti įvairaus pobūdžio veikla, skirta teikti informaciją darbo ieškantiems asmenims, darbą ketinantiems keisti asmenims, reguliariai į darbą vykstantiems asmenims ir darbdaviams pasienio regionuose. 4. EURES teikiamos paslaugos EURES tinklas padeda darbo ieškantiems asmenims, darbą ketinantiems keisti asmenims, bedarbiams ir darbdaviams: per jį teikiamos įvairios paslaugos naudojantis EURES profesinio judumo portalu ir EURES konsultantų tinklu. Teikiama tiesioginė ir netiesioginė pagalba rasti tinkamą darbą teikiant informaciją apie padėtį darbo rinkoje ir apie gyvenimo ir darbo sąlygas kitose EEE šalyse ir Šveicarijoje. 4.1. EURES – tinkamo darbo paieškos priemonė EURES profesinio judumo portalas atliko svarbų vaidmenį – per jį buvo platinama informacija apie darbo ieškančių asmenų, darbą ketinančių keisti asmenų, bedarbių ir darbdavių galimybes. Šiame portale darbo ieškantys asmenys, darbą ketinantys keisti asmenys ir bedarbiai gali ieškoti darbo pasiūlymų ir paskelbti savo CV, o darbdaviai gali atlikti CV paiešką ir paskelbti darbo pasiūlymus. EURES portale 2006–2008 m. užsiregistravusių darbo ieškančių asmenų pasiskirstymas pagal šalis Šalis | Darbo ieškančiųjų skaičius | Šalis | Darbo ieškančiųjų skaičius | Belgija | 9671 | Nyderlandai | 5092 | Čekija | 11 396 | Austrija | 3551 | Danija | 2379 | Lenkija | 25 040 | Vokietija | 21 185 | Portugalija | 22 724 | Estija | 4413 | Rumunija | 18 090 | Airija | 3854 | Slovėnija | 2588 | Graikija | 6091 | Slovakija | 3923 | Ispanija | 50 923 | Suomija | 4123 | Prancūzija | 16 524 | Švedija | 4966 | Italija | 49 307 | Jungtinė Karalystė | 10 824 | Latvija | 5767 | Norvegija | 2497 | Lietuva | 4526 | Šveicarija | 2283 | Vengrija | 12 744 | Portalą palankiai vertina abiejų grupių naudotojai, kuriems labai paranku gauti arba skelbti informaciją apie darbo pasiūlymus visoje EEE teritorijoje. Remiantis internetine naudotojų apklausa, darbo ieškantiems asmenims ir darbą ketinantiems keisti asmenims CV sukūrimo funkcija yra pati naudingiausia EURES paslauga. Iš darbo skelbimą pateikusių darbdavių 19 % pasiūlė darbą vienam ar keliems pareiškėjams, o beveik pusė šių pareiškėjų gavo jų įgūdžių lygį atitinkantį darbą. Beveik 70 % darbo ieškančių asmenų ir darbą ketinančių keisti asmenų per šį portalą kreipėsi dėl juos dominančio darbo arba jame paskelbė savo CV. Todėl portalas padėjo lengviau surasti tinkamą darbą jo ieškantiems asmenims ir jį ketinantiems keisti asmenims, o darbdaviams – lengviau rasti trūkstamų darbuotojų. Šis procesas gali būti toliau tobulinamas pasinaudojant būsimu plačiai naudojamos Europass CV internetinės priemonės sinergijos efektu. Tačiau yra keletas tobulintintų portalo aspektų, kad EURES tinkle būtų galima veiksmingiau surasti tinkamą darbą. Reikėtų patobulinti techninius aspektus, pvz., portalo funkcijas, ir įkeliamos informacijos pobūdį bei kokybę. EURES nariai atsako už atnaujintos informacijos teikimą ir portale skelbiamų darbo pasiūlymų kokybę. EURES konsultantų tinklas leidžia geriau pasinaudoti portalo informacija, visų pirma dėl šių darbuotojų žinių ir patirties apmokestinimo ir kvalifikacijų pripažinimo klausimais. Konsultantų tinklas itin naudingas dėl to, kad jie padeda silpnus IT įgūdžius turintiems naudotojams savarankiškai naršyti portale, turi daug informacijos apie portalą ir pagreitina darbo paiešką. Didžioji dalis naudotojų mano, kad EURES konsultantai yra labai paslaugūs ir teikia aukštos kokybės paslaugas. Tačiau jų darbą būtų galima palengvinti užtikrinant, kad portalas tinkamai veiktų, integruojant EURES į valstybinių įdarbinimo tarnybų veiklą ir intensyviau palaikant ryšius su darbdaviais. Be konsultantų tinklo ir Profesinio judumo portalo vykdoma kita įvairių rūšių veikla siekiant padėti rasti tinkamą darbą – organizuojamos darbo mugės ir kiti samdos renginiai, informaciniai pristatymai ir susitikimai, pvz., su darbdaviais, ir vykdoma kito pobūdžio informavimo veikla. Pastebėta, kad darbo mugės ir samdos renginiai padeda sėkmingai rasti tinkamą darbą. 2006–2008 m. per 248 renginius užregistruota 11 000 atvejų, kai pavyko rasti tinkamą darbą. Be to, per tą patį laikotarpį EURES tinkle buvo užregistruota dar 15 000 atvejų, kai pasinaudojus tinklu rastas darbas. 5. Ateities iššūkiai ir planai Svarbiausi ateinančių metų EURES tinklo iššūkiai – tai Europos darbo rinkų kaitos sparta, kuriai turi įtakos ekonomikos krizė, ir visapusiška valstybinių įdarbinimo tarnybų modernizacija. Siekiant pasirengti šiems pokyčiams būtina spartesnė EURES tinklo plėtra. Reikia toliau plėtoti EURES tinklą, daugiausia dėmesio skiriant rezultatams, kad būtų parodyta jo papildoma nauda juo besinaudojančių asmenų grupėms ir valstybinėms įdarbinimo tarnyboms. Monti ataskaitoje teigiama, kad EURES tinklas yra pasisekęs projektas[8]. Palyginus su kitais Komisijos tinklais EURES tinklas labiau orientuotas į įsidarbinimo galimybes ir tai yra vienintelis tinklas, per kurį teikiama speciali tinkamo darbo paieškos paslauga. EURES turi išlikti svarbia judumo skatinimo priemone. Tai reiškia, kad jam ir toliau teks nuolatinio informavimo ir konsultavimo užduotys. Tačiau siekiant patenkinti realius EURES tinklo naudotojų poreikius ir pasiekti konkrečių rezultatų, EURES tinklas turi tapti svarbiausia priemone, leidžiančia darbo ieškantiems asmenis lengviau rasti tinkamą darbą visoje Europoje, daugiausia dėmesio skiriant tam, kad visiems legaliai konkrečioje šalyje gyvenantiems darbuotojams ir darbo ieškantiems asmenims, kurie turi teisę dirbti kitoje ES valstybėje, būtų padėta rasti tinkamą darbą – tokiu būdų tinklas taps Europos užimtumo strategijos įgyvendinimo priemone. Valstybinės įdarbinimo tarnybos turėtų labiau pasikliauti EURES tinklu teikdamos savo paslaugas ir bendraudamos su besikreipiančiaisiais bei pasinaudoti EURES konsultantų kompetencija siekiant, kad europinė pakraipa būtų ryškesnė ir atsispindėtų visoje susijusioje veikloje. Valstybinės įdarbinimo tarnybos į pagrindines savo teikiamas paslaugas turėtų įtraukti EURES tinklo paslaugas ir greito reagavimo planus siekiant geriau padėti darbdaviams ir darbuotojams prisitaikyti prie pokyčių. Ateityje EURES tinkle bus teikiama labiau asmeniniams judumo poreikiams pritaikyta pagalba, skirta darbo ieškantiesiems, darbdaviams, darbuotojams, praktikantams ir universitetų absolventams. Vienas iš svarbiausių EURES tinklo tikslų turi būti siekis išlaikyti didesnę darbo pasiūlymų ir darbo paraiškų pusiausvyrą. Judumas Europos ekonominėje erdvėje ir Šveicarijoje turėtų tapti patrauklia galimybe. Kad būtų įveikti šie EURES tinklo iššūkiai, pradėta keletas iniciatyvų, o kitos svarstomos – jomis siekiama: – Parengti standartinį daugiakalbį profesijų ir įgūdžių žodyną, kad būtų teikiama kokybiškesnė ir skaidresnė informacija apie darbo pasiūlymus, o darbo ieškantieji galėtų lengviau rasti tinkamą darbą. Europos darbo rinkoje įgūdžiai, darbo vietos ir mokymosi galimybės gali būti veiksmingai suderintos tik parengus bendrą daugiakalbę įgūdžių, gebėjimų ir profesijų klasifikaciją. Toks daugiakalbis žodynas vadinamas Europos įgūdžių, gebėjimų ir profesijų klasifikatoriumi (ESCO). – Parengti atitikties ir paskirstymo („Match and map“) priemonę piliečiams – patogią naudoti, aiškią internetinę paslaugą, skirtą kokybiškai informacijai apie profesijas, įgūdžius, mokymosi ir profesinio mokymo galimybes teikti visoje ES. Ši EURES tinklo priemonė bus susieta su Ploteus ir Euraxess portalais, ja naudojantis bus aiškiai parodytas geografinis darbo pasiūlymų, atitinančių naudotojo profilį, pasiskirstymas, ir teikiama grįžtamoji informacija apie įgūdžių ir darbo pasiūlymų neatitikties priežastis ir informacija apie mokymosi galimybes. – Įsteigti Europos darbo rinkos stebėsenos centrą, teikiantį reguliariai atnaujinamą informaciją apie Europos darbo rinkos tendencijas trumpuoju laikotarpiu. Taip bus geriau surenkami duomenys siekiant tiksliau nustatyti ir numatyti darbo jėgos trūkumą ir perteklių ir analizuoti judumo srautus. Tokiu būdu reikiamų įgūdžių ir kvalifikacijų turintys darbuotojai ar darbo ieškantieji galės sužinoti, kur yra daugiausia galimybių rasti darbą. – Atnaujinti EURES profesinio judumo portalą jį papildant naujomis sąveikiosiomis skiltimis. Siekiama, kad šis portalas taptų didžiausia ES įdarbinimo svetaine, turinčia grafinių pateikčių, nuorodą į Europass CV kūrimo priemonę, patogesnę naudoti CV paieškos funkciją, darbo ieškantiesiems skirtą socialinio tinklo skiltį ir virtualią darbo mugę. Atnaujintame portale taip pat bus ir specialiai jauniesiems absolventams skirta skiltis, užpildysianti atotrūkį tarp akademinio ir verslo pasaulių ir padėsianti jaunimui rasti tinkamą darbą. – Taip pat ruošiamasi sukurti projektą „Tavo pirmasis EURES darbas“, skirtą finansiškai remti jaunuolių judumą Europoje, kad jie galėtų pradėti dalyvauti darbo rinkoje. – Sukurti sistemingo bendradarbiavimo su kitais ES tinklais mechanizmus pasinaudojant bendro darbo sinergija ir kitais privalumais. PRIEDASpridedamas prie 2006–2008 m. EURES tinklo veiklos ataskaitos Naudojimosi Europos profesinio judumo portalu statistika 1 lentelė. Mėnesinis EURES portalo lankytojų skaičius 2007–2008 m. Mėnuo | Lankytojai | 2007 m. balandis | 746 34 | 2007 m. gegužė | 807 62 | 2007 m. birželis | 778 91 | 2007 m. liepa | 825 36 | 2007 m. rugpjūtis | 787 24 | 2007 m. rugsėjis | 862 58 | 2007 m. spalis | 974 95 | 2007 m. lapkritis | 925 574 | 2007 m. gruodis | 835 674 | 2008 m. sausis | 1 382 187 | 2008 m. vasaris | 1 360 996 | 2008 m. kovas | 1 575 820 | 2008 m. balandis | 1 975 491 | 2008 m. gegužė | 1 486 182 | 2008 m. birželis | 1 305 630 | 2008 m. liepa | 1 277 264 | 2008 m. rugpjūtis | 1 227 002 | 2008 m. rugsėjis | 1 545 773 | 2008 m. spalis | 1 619 020 | 2008 m. lapkritis | 1 539 167 | 2008 m. gruodis | 1 206 529 | 1 diagrama. Mėnesinis EURES portalo lankytojų skaičius 2007–2010 m. [pic] 2 lentelė. EURES pasienio regionų partnerysčių, kuriose dalyvauja konkreti šalis, skaičius Šalis | EURES partnerysčių skaičius | Belgija | 4 | Čekija | 2 | Danija | 2 | Vokietija | 9 | Ispanija | 2 | Prancūzija | 6 | Italija | 3 | Liuksemburgas | 2 | Vengrija | 1 | Nyderlandai | 4 | Austrija | 3 | Lenkija | 1 | Portugalija | 1 | Slovėnija | 1 | Slovakija | 2 | Suomija | 1 | Švedija | 2 | Jungtinė Karalystė | 2 | Šveicarija | 3 | Lichtenšteinas | 1 | [1] ES valstybių narių ir Norvegijos, Islandijos ir Lichtenšteino. [2] COM (2008) 868 galutinis. [3] Išorės vertintojai apklausė darbo ieškančius asmenis, darbą ketinančius keisti asmenis ir darbdavius. Apklausos rodo, kad darbo pasiūlymų duomenų bazė padėjo rasti tinkamą darbą. Pvz., 6344 darbo ieškantys asmenys ir darbą ketinantys keisti asmenys (65,8 % apklaustųjų) nurodė, kad jie arba teikė paraišką dėl dominančio darbo per EURES tinklą, arba į šį tinklą įkėlė savo gyvenimo aprašymą. Iš viso 1283 asmenys (20,2 % darbo ieškančių asmenų ir darbą ketinančių keisti asmenų) nurodė, kad gavo darbą per EURES tinklą, ir beveik pusė iš jų (609) teigė, kad gautas darbas atitinka jų įgūdžių lygį. [4] 2008–2010 m. Užimtumo gairių, priklausančių Europos užimtumo strategijai, 19 gairėje nurodyta, kad EURES tinklas padeda siekti užimtumo politikos tikslų, ir ši gairė jį susieja su lankstumo ir užimtumo garantijų pusiausvyros darbotvarke darbo keitimo laikotarpiu arba pereinamuoju laikotarpiu iki įsidarbinimo. [5] EURES chartijoje (OL C 106, 2003 5 3, p. 3) nurodyta, kad EURES konsultantai EURES u˛duotims atlikti skiria bent jau pusę viso įprasto darbo laiko ekvivalento, likęs laikas skiriamas užduotims atlikti jų nacionalinėse įdarbinimo tarnybose. [6] Narių ir partnerių vykdoma EURES veikla grindžiama gairėmis, kurios nustatytos trejiems metams. [7] Žr. šios ataskaitos priedą, kuriama pateikiamas pasienio regionų partnerysčių, kuriose dalyvauja konkrečios šalys, skaičius. [8] M. Monti, „Nauja bendrosios rinkos strategija “ (angl. A New Strategy for the Single Market ), 2010 m. gegužės 9 d., p. 59.